Document ID: 32004R2167

KOMISJONI MÄÄRUS (EÜ) nr 2167/2004,
17. detsember 2004,
millega kohandatakse määrust (EMÜ) nr 1848/93 seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eriti selle artikli 2 lõiget 3,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 57 lõiget 2,
ning arvestades järgmist:
(1)
Nõukogu 14. juuli 1992. aasta määruses (EMÜ) nr 2082/92 põllumajandustoodete ja toiduainete eripärasertifikaatide kohta (1) kehtestatakse ühenduse traditsiooniliste eritoodete kaitsesüsteem ning artiklites 12 ja 15 nähakse ette ühenduse tähis ja märge.
(2)
Komisjoni 9. juuli 1993. aasta määruse (EMÜ) nr 1848/93 (milles sätestatakse põllumajandustoodete ja toiduainete eripärasertifikaate käsitleva nõukogu määruse (EMÜ) nr 2082/92 üksikasjalikud rakenduseeskirjad) (2) I lisas esitatakse kõnealune ühenduse tähis ja märge kõigis ühenduse keeltes.
(3)
Seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega on vaja lisada kõnealune ühenduse tähis ja märge kõigis uute liikmesriikide keeltes.
(4)
Seega tuleb vastavalt muuta määrust (EMÜ) nr 1848/93,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 1848/93 I lisa asendatakse käesoleva määruse lisaga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. detsember 2004

Labels: 7
3
15
17